KOMMISSIONENS GENNEMFØRELSESAFGØRELSE

af 27. juni 2013

om godkendelse af Valeo Efficient Generation-vekselstrømsgenerator som en innovativ teknologi til reduktion af CO2-emissioner fra personbiler i henhold til Europa-Parlamentets og Rådets forordning (EF) nr. 443/2009

(EØS-relevant tekst)

(2013/341/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

og under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særligt artikel 12, stk. 4, og

ud fra følgende betragtninger:

Leverandøren Valeo Equipments Electriques Moteur (»ansøgeren«) indgav en ansøgning om godkendelse af Valeo Efficient Generation (EG)-vekselstrømsgenerator som en innovativ teknologi den 18. december 2012. Ansøgningens fuldstændighed blev vurderet i henhold til artikel 4 i Kommissionens gennemførelsesforordning (EU) nr. 725/2011 af 25. juli 2011 om indførelse af en procedure for godkendelse og certificering af innovative teknologier til nedbringelse af CO2-emissionerne fra personbiler i henhold til Europa-Parlamentets og Rådets forordning (EF) nr. 443/2009 (2) . Kommissionen fandt, at ansøgningen var fuldstændig, og dagen efter den officielle modtagelse af de fuldstændige oplysninger, dvs. den 19. december 2012, begyndte perioden for Kommissionens vurdering af ansøgningen.

Kommissionen finder, at de oplysninger, der er angivet i ansøgningen, viser, at betingelserne og kriterierne i artikel 12 i forordning (EF) nr. 443/2009 samt i artikel 2 og 4 i gennemførelsesforordning (EU) nr. 725/2011 er opfyldt.

Ansøgeren har dokumenteret, at en højeffektiv generator af den type, der beskrives i denne ansøgning, først vil blive markedsført på det europæiske marked i 2013, og at markedsudbredelsen af denne type generator i 2009 derfor var under tærsklen på 3 procent i henhold til artikel 2, stk. 2, litra a), i gennemførelsesforordning (EU) nr. 725/2011. Dette underbygges også af den vedlagte verifikationsrapport. På dette grundlag finder Kommissionen, at den højeffektive generator, som ansøgeren har fremlagt, anses for at opfylde kriteriet for at komme i betragtning, jf. artikel 2, stk. 2, litra a), i gennemførelsesforordning (EU) nr. 725/2011.

For at påvise de CO2-besparelser, der vil kunne opnås med den innovative teknologi, når den er monteret i et køretøj, er det nødvendigt at definere det basiskøretøj, som køretøjet udstyret med den innovative teknologi skal sammenholdes med, som anført i artikel 5 og 8 i gennemførelsesforordning (EU) nr. 725/2011. Kommissionen finder, at det er passende at anse en generator med en effektivitetsgrad på 67 % for at være basisteknologien, såfremt den innovative teknologi er monteret i en ny køretøjstype. Såfremt Valeo EG-generatoren installeres i en eksisterende køretøjstype, skal basisteknologien være generatoren monteret i den nyeste version af den pågældende type på markedet.

Ansøgeren har forelagt en omfattende metode til afprøvning af CO2-reduktionerne. Den indeholder formler, der er i overensstemmelse med formlerne beskrevet i de tekniske retningslinjer for den forenklede tilgang vedrørende effektive generatorer. Kommissionen vurderer, at prøvningsmetodologien vil give prøvningsresultater, der er verificerbare, reproducerbare og sammenlignelige, og at den på en realistisk måde kan påvise CO2-besparelserne, der opnås ved brug af den innovative teknologi, med stor statistisk signifikans i overensstemmelse med artikel 6 af gennemførelsesforordning (EU) nr. 725/2011.

På denne baggrund finder Kommissionen, at ansøgeren på tilfredsstillende vis har påvist, at den emissionsbesparelse, der opnås ved brug af den innovative teknologi, er mindst 1 g CO2 pr. km.

Kommissionen konstaterer, at verifikationsrapporten er udarbejdet af UTAC, som er et uafhængigt og godkendt organ, og rapporten understøtter ansøgningens konklusioner og resultater.

Enhver producent, som ønsker at drage fordel af en nedbringelse af sine gennemsnitlige specifikke CO2-emissioner med henblik på at nå sine specifikke emissionsmål ved hjælp af de CO2-besparelser, der opnås ved brug af den innovative teknologi, der godkendes ved denne afgørelse, skal i henhold til artikel 11, stk. 1, i gennemførelsesforordning (EU) nr. 725/2011 henvise til denne afgørelse, når producenten ansøger om typegodkendelsescertifikat for de relevante køretøjer —

VEDTAGET DENNE AFGØRELSE:

Artikel 1

1. Valeo Efficient Generation-generator med en effektivitetsgrad på mindst 77 procent og beregnet til brug i køretøjer i klasse M1 godkendes som en innovativ teknologi, jf. artikel 12 i forordning (EF) nr. 443/2009.

2. Reduktionen af CO2-emissioner ved brug af den i stk. 1 omhandlede generator bestemmes ved brug af den metode, der er angivet i bilaget.

3. I henhold til artikel 11, stk. 2, andet afsnit, i gennemførelsesforordning (EU) nr. 725/2011 må reduktionen af CO2-emissionerne, der bestemmes i henhold til nærværende artikels stk. 2, kun certificeres og anføres i overensstemmelseserklæringen og de relevante typegodkendelsesdokumenter, der er angivet i bilag I, VIII og IX til Europa-Parlamentets og Rådets direktiv 2007/46/EF (4), såfremt reduktionen ligger på eller over den tærskelværdi, der er fastsat i artikel 9, stk. 1, i gennemførelsesforordning (EU) nr. 725/2011.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 140 af 5.6.2009, s. 1.

(2) EUT L 194 af 26.7.2011, s. 19.

(3) http://ec.europa.eu/clima/policies/transport/vehicles/cars/docs/guidelines_en.pdf

(4) EUT L 263 af 9.10.2007, s. 1.

BILAG

Metode til bestemmelse af reduktionen af CO2-emissioner som følge af brugen af Valeo Efficient Generation-generator i køretøjer i klasse M1

1. Indledning

For at bestemme den reduktion af CO2-emissioner, som kan tilskrives brugen af Valeo EG-generator i køretøjer i klasse M1 er det nødvendigt at fastslå følgende:

a) den prøvningsprocedure, der skal følges ved bestemmelse af generatorens effektivitet

b) indstillingen af prøvebænken

c) formlen til beregning af standardafvigelsen

d) bestemmelsen af CO2-besparelserne til certificering af typegodkendelsesmyndigheder.

2. Prøvningsprocedure

Generatorens effektivitet bestemmes ved hjælp af målinger ved forskellige hastigheder: 1 800, 3 000, 6 000 og 10 000 omdrejninger pr. minut. Ved hver hastighed belastes generatoren med 50 % af den maksimale belastning. Til beregning af effektiviteten anvendes der en tidsfordeling på henholdsvis 25 %, 40 %, 25 % og 10 % for 1 800, 3 000, 6 000 og 10 000 omdrejninger pr. minut (se VDA-metoden beskrevet i punkt 5.1.2 i bilag I til de tekniske retningslinjer).

Det giver følgende formel (1):

hvor:

— ηΑ er generatorens effektivitet.

— (η @1 800 rpm @0,5·IN) er generatorens effektivitet ved en hastighed på 1 800 o/m og ved en belastning på 50 %.

— (η @3 000 rpm @0,5·IN) er generatorens effektivitet ved en hastighed på 3 000 o/m og ved en belastning på 50 %.

— (η @6 000 rpm @0,5·IN) er generatorens effektivitet ved en hastighed på 6 000 o/m og ved en belastning på 50 %.

— (η @10 000 rpm @0,5·IN) er generatorens effektivitet ved en hastighed på 10 000 o/m og ved en belastning på 50 %.

— IN = Strømstyrke (A)

Opsætningen af prøvebænken og prøvningsproceduren skal overholde præcisionskravene angivet i ISO 8854:2012 (1).

3. Prøvebænk

Prøvebænken skal være en generatorprøvebænk med direkte drev. Generatoren forbindes direkte til momentmåleren og til transmissionens aksel. Generatoren belastes med et batteri og en elektrisk belastning. Se opsætningen af prøvebænken i figur 1.

Figur 1

Opsætning af prøvebænken

I figur 1 vises der en oversigt over opsætningen af prøvebænken. Generatoren omsætter den mekaniske energi fra den børsteløse motor til elektrisk energi. Den mængde energi, som den børsteløse motor danner, bestemmes af momentet (Nm) og omdrejningshastigheden (rad.s–1). Momentet og hastigheden måles ved hjælp af momentmåleren.

Generatoren producerer strøm nok til at modsvare den belastning, som er forbundet til generatoren. Denne mængde strøm svarer til generatorspændingen (V) gange generatorstrømstyrken (I).

Generatorens effektivitet defineres som den elektriske strøm (generatorens udgangseffekt) divideret med den mekaniske kraft (momentmålerens måling).

Formel (2) :

hvor:

ηΑ = Generatorens effektivitet V = Spænding (V) I = Strømstyrke (A) T = Moment (Nm) ω = Generatorens omdrejningshastighed (rad. s–1)

4. Måling af momentet og beregning af generatorens effektivitet

Prøvningerne udføres i overensstemmelse med ISO 8854:2012.

Belastningen sættes til 50 % af den strømstyrke, som generatoren sikrer ved 25 °C og en rotorhastighed på 6 000 o/m. Hvis generatoren f.eks. er en generator i klassen 180 A (ved 25 °C og 6 000 o/m), sættes belastningen til 90 A.

For hver hastighed holdes spændingen og generatorens udgangsstrøm konstant, spændingen på 14,3 V og strømstyrken for en 180 A-generator på 90 A. Det vil sige, at for hver hastighed måles momentet ved hjælp af prøvebænken (se figur 1), og effektiviteten beregnes ved hjælp af formel (2).

Formålet med denne prøvning er at bestemme generatorens effektivitet ved fire forskellige hastigheder i omdrejninger pr. minut (o/m):

— Ved en hastighed på 1 800 o/m

— Ved en hastighed på 3 000 o/m

— Ved en hastighed på 6 000 o/m

— Ved en hastighed på 10 000 o/m.

Generatorens gennemsnitlige effektivitet beregnes ved hjælp af formel (1).

5. Standardafvigelse for det aritmetiske gennemsnit af generatorens effektivitet

De statistiske fejl i resultaterne af prøvningsmetodologien som følge af målingerne skal kvantificeres. Formatet af fejlværdien skal være en standardafvigelse, der svarer til et tosidet konfidensinterval på 84 % (se formel (3)).

Formel (3) :

hvor:

: Standardafvigelse af aritmetisk gennemsnit xi : Måleværdi : Aritmetisk gennemsnit n : Antal målinger

Alle målinger foretages mindst fem (5) gange i træk. For hver hastighed udregnes standardafvigelsen.

Standardafvigelsen for generatorens effektivitetstal (ΔηΑ) beregnes ved hjælp af følgende formel:

Formel (4) :

Hvor værdierne 0,25; 0,40; 0,25 og 0,1 er de samme vægtede værdier som i formel (2), og S1 800, S3 000, S6 000 og S10 000 er standardafvigelserne, der er beregnet ved hjælp af formel (3).

6. Fejl i CO2-besparelserne som følge af standardafvigelsen (fejlophobningsloven)

Standardafvigelsen af generatorens effektivitetstal (ΔηΑ) medfører en fejl i CO2-besparelserne. Denne fejl beregnes ved hjælp af følgende formel (2):

Formel (5) :

hvor:

ΔCO2 = Fejl i CO2-besparelser (g CO2/km) PRW = 750 W PTA = 350 W ηΑ–EI = Effektiviteten af den højeffektive generator ΔηΑ = Standardafvigelse for generatorens effektivitet (resultatet af ligningen i formel (4) VPe = Willans-faktorer (l/kWh) CF = Omregningsfaktorer (g CO2/l); v = Gennemsnitlig kørehastighed for NEDC (km/t)

7. Beregning af den ansvarlige andel af besparelsen i mekanisk energi

Den højeffektive generator giver besparelsen i mekanisk energi, som beregnes i to trin. I det første trin beregnes besparelsen i mekanisk energi under faktiske brugsforhold. I andet trin beregnes besparelsen i mekanisk energi under typegodkendelsesforhold. Når disse to besparelser i mekanisk energi trækkes fra, fås den ansvarlige andel af besparelsen i mekanisk energi.

Besparelsen i mekanisk energi under faktiske brugsforhold beregnes ved hjælp af formel (6).

Formel (6) :

hvor:

ΔΡm–RW = Besparelse i mekanisk energi under faktiske brugsforhold (W) PRW = Elektrisk effekt under faktiske brugsforhold, som er 750 W ηΑ = Basisgeneratorens effektivitet ηΑ–EI = Effektivitet af den højeffektive generator

Besparelsen i mekanisk energi under typegodkendelsesforhold beregnes ved hjælp af formel (7).

Formel (7) :

hvor:

ΔΡm–TA = Besparelse i mekanisk energi under typegodkendelsesforhold (W) PTA = Elektrisk effekt under typegodkendelsesforhold, som er 350 W ηΑ = Basisgeneratorens effektivitet ηΑ–EI = Effektivitet af den højeffektive generator

Den ansvarlige andel af besparelsen i mekanisk energi beregnes ved hjælp af formel (8).

Formel (8) :

hvor:

ΔΡm = Ansvarlig andel af besparelse i mekanisk energi (W) ΔΡm-RW = Besparelse i mekanisk energi under faktiske brugsforhold (W) ΔΡm-TA = Besparelse i mekanisk energi under typegodkendelsesforhold (W).

8. Formel til beregning af CO2-besparelserne

CO2-besparelserne beregnes ved hjælp af følgende formel:

Formel (9) :

hvor:

CCO2 = CO2-besparelser (g CO2/km); ΔΡm = Ansvarlig andel af besparelse i mekanisk energi (W) i henhold til formel (8) VPe = Willans-faktorer (l/kWh) CF = Omregningsfaktorer (g CO2/l) v = gennemsnitlig kørehastighed for NEDC (km/t)

Til Willans-faktorerne anvendes dataene i tabel 1:

Tabel 1

Willans-faktorer

Motortype Forbrug af effektiv energi VPe [l/kWh] Benzin (VPe-P) 0,264 Turbo-benzin 0,28 Diesel (VPe-D) 0,22

Til omregningsfaktorerne anvendes dataene i tabel 2:

Tabel 2

Omregningsfaktorer

Brændstoftype Omregningsfaktor (l/100 km) → (g CO2/km) [100 g/l] Benzin 23,3 (= 2 330 g CO2/l) Turbo-benzin 23,3 (= 2 330 g CO2/l) Diesel 26,4 (= 2 640 g CO2/l)

Den gennemsnitlige kørehastighed for NEDC er: v = 33,58 km/t

9. Statistisk signifikans

Det skal påvises for hver type, variant og version af et køretøj udstyret med Valeo EG-generatoren, at fejlen i CO2-besparelserne beregnet ved hjælp af formel 5 ikke er større end forskellen mellem de samlede CO2-besparelser og den minimumstærskel for besparelser, der er angivet i artikel 9, stk. 1, i gennemførelsesforordning (EU) nr. 725/2011 (se formel (7)).

Formel (10) :

hvor:

MT = Minimumstærskel (g CO2/km); CCO2 = Samlet CO2-besparelse (g CO2/km); = Fejl i CO2-besparelserne (g CO2/km)

10. Den højeffektive vekselstrømsgenerator, der skal implementeres i køretøjer

Med henblik på påvisning af de CO2-besparelser, der skal certificeres som følge af brugen af Valeo EG-generatoren af typegodkendelsesmyndigheden i henhold til artikel 12 i gennemførelsesforordning (EU) nr. 725/2011, udpeger producenten af det køretøj i klasse M1, hvori generatoren er monteret, i overensstemmelse med artikel 5 i denne forordning et miljøinnovativt køretøj udstyret med Valeo (EG)-generatoren og et af følgende to basiskøretøjer:

a) Hvis miljøinnovationen er monteret i en ny køretøjstype, som indgives til en ny typegodkendelse, skal basiskøretøjet i alle henseender være identisk med den nye køretøjstype bortset fra generatoren, som skal være en generator med effektivitet på 67 %.

b) Hvis miljøinnovationen er monteret i en eksisterende køretøjsversion, for hvilken typegodkendelsen vil blive udvidet som følge af erstatningen af den eksisterende generator med miljøinnovationen, skal basiskøretøjet i alle henseender være identisk med miljøinnovationskøretøjet bortset fra generatoren, som skal være den eksisterende køretøjsversions generator.

Typegodkendelsesmyndigheden certificerer CO2-besparelserne på baggrund af målingerne af basiskøretøjet og miljøinnovationskøretøjet i henhold til artikel 8, stk. 1, og andet afsnit af artikel 8, stk. 2, i gennemførelsesforordning (EU) nr. 725/2011 ved hjælp af prøvningsmetodologien anført i dette bilag. Såfremt besparelserne i CO2-emission ligger under den tærskelværdi, der er angivet i artikel 9, stk. 1, finder andet afsnit af artikel 11, stk. 2, i gennemførelsesforordning (EU) nr. 725/2011 anvendelse.

11. Miljøinnovationskode, som skal anføres på typegodkendelsesdokumenterne

Med henblik på fastsættelse af den almene miljøinnovationskode, der skal anvendes i de relevante typegodkendelsesdokumenter i overensstemmelse med bilag I, VIII og IX til direktiv 2007/46/EF, er den individuelle kode, der skal anvendes for den innovative teknologi, som godkendes ved nærværende afgørelse, »2«.

F.eks. er miljøinnovationskoden i tilfælde af miljøbesparelser, der er certificeret af den tyske typegodkendelsesmyndighed »e1 2«.

(1) ISO 8854. Road vehicles — Alternators with regulators — Test methods and general requirements. Referencenummer ISO 8854:2012(E).

(2) Denne formel 5) er afledt af fejlophobningsloven, som er forklaret i de tekniske retningslinjer (afsnit 4.2.1).